Diari Oficial de la Generalitat Valenciana


Sumari del DOGV 8227, del 05-02-2018 (2018/124)

Notificació de la sentència dictada en el divorci contenciós número 0058/2017.
------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/124


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el divorci contenciós número 0058/2017. [2018/124]  
De: María del Carmen Segura Climent.  
Procurador: Ramón Juan Lacasa.  
Contra: Emilio García Palomares.  
Procurador/a: -  
En aquest procediment de família, divorci contenciós [DIC] 000058/2017 seguit a instància de María del Carmen Segura Climent contra Emilio García Palomares s'ha dictat sentència, la dispositiva de la qual diu el següent:  
  
«Dispositiva  
Estime la demanda interposada pel procurador Ramón Juan Lacasa en nom i representació de María del Carmen Segura Climent i dispose la dissolució per causa de divorci del matrimoni format per Emilio García Palomares i María del Carmen Segura Climent (contret el 28.12.2007), amb tots els efectes legals inherents al dit pronunciament i acordant les següents mesures definitives que hauran de regir entre el menor i els seus dos progenitors:  
  
1. La pàtria potestat del menor V.G.S. serà exercida de forma exclusiva per sa mare María del Carmen Segura Climent, tenint en compte que el menor conviu exclusivament amb la seua progenitora i, com abans s'ha indicat, des de l'any 2013 no ha tingut cap contacte amb son pare, sent sa mare qui s'encarrega i cuida d'ell, de conformitat, amb el que disposa l'article 156 del Codi Civil, i aquesta podrà realitzar qualsevol tipus de tràmit administratiu exclusivament.   
2. La guarda i custòdia del menor V.G.S. s'atorga a la mare María del Carmen Segura Climent, tenint en compte que és amb qui ha residit des que va nàixer.  
3. Respecte del règim de visites entre el menor i el seu progenitor, com s'ha raonat més amunt, atés que no hi ha des de l'any 2013 cap contacte entre ambdós, és procedent suspendre el règim de visites sense perjudici que, si al progenitor li interessara i, analitzades en el seu moment les circumstàncies concurrents, en siga acordat un.  
4. S'estableix una pensió d'aliments, tenint en compte la situació actual de les parts i del menor, així com el cabal o mitjans de qui els dóna, d'acord amb l'article 146 del mateix cos legal, proporcionalitat que en tot cas queda difuminada en el marge de cobertura de les necessitats (alimentació, vestits, educació oci, etc., en tant que elements integrants del concepte jurídic d'aliments) de la persona alimentada, integrants de l'anomenat «mínim vital» o mínim imprescindible per al desenvolupament de la seua existència en condicions de suficiència i dignitat, de 150 - mensuals, quantitat que constitueix el mínim vital per a atendre les necessitats bàsiques del menor d'alimentació, vestit i educació que hauran de ser ingressats en el compte que amb aquest fi designe la mare els cinc primers dies de cada mes. La dita quantitat s'actualitzarà anualment d'acord amb l'Índex de Preus al Consum que es publique per l'Institut Nacional d'Estadística o organisme que el substituïsca. De la mateixa manera, les despeses extraordinàries del menor seran sufragades al 50 % per ambdós progenitors.  
5. S'atribueix l'ús del que fou habitatge habitual de la parella, siti a Daimús, carrer Crist Rei número 60, porta 2 així com el parament domèstic que hi ha a la mare i al menor.  
No es realitza expressa imposició a costes processals.  
Una vegada siga ferma aquesta sentència, comuniqueu-ho al Registre Civil de Gandia, en el qual constarà inscrit el matrimoni de les persones referides, als efectes legals oportuns.  
Contra aquesta sentència pot interposar-se recurs d'apel·lació.  
  
Així, aquesta és la meua sentència, que pronuncie, mane i firme.»  
Atés que el demandat, Emilio García Palomares, es troba en parador ignorat, expedisc aquest edicte a fi que li valga de notificació de forma deguda.  
  
Gandia, 29 de desembre de 2017.- El lletrat de l'Administració de justícia: Enrique Ferri Borrás.